UPDATE 15:40 Circulaţia trenurilor de metrou între staţiile Piaţa Romană şi Universitate a fost reluată pe ambele fire, aceasta desfăşurându-se cu dificultate, după ce o persoană decedată a fost găsită în tunelul din apropierea staţiei Universitate, informează reprezentanţii Metrorex.

Între orele 11:30 - 13.15, pe Magistrala 2, circulaţia trenurilor de metrou s-a desfăşurat la un interval de aproximativ 12 minute pe un singur fir între Piaţa Romană şi Universitate.

„Cauza incidentului este găsirea unei persoane în tunel pe firul 2 aproape de staţia Universitate care, din primele constatări ale Poliţiei Metrou, pare decedată”, se arăta în comunicatul transmis, de dimineaţă, de Metrorex.

Autorităţile s-au deplasat la faţa locului şi, până la rezolvarea situaţiei, circulaţia trenurilor de metrou s-a desfăşurat pe un singur fir pe acest tronson.

Sâmbătă, începând cu ora 11:30, pe Magistrala 2 circulaţia trenurilor de metrou se desfăşoară la un interval de aproximativ 12 minute pe un singur fir între Piaţa Romană şi Universitate.

„Cauza incidentului este găsirea unei persoane în tunel pe firul 2 aproape de staţia Universitate care, din primele constatări ale Poliţiei Metrou pare decedată. La acest moment autorităţile în domeniu se află la faţa locului şi până la rezolvarea situaţiei circulaţia trenurilor de metrou se va desfăşura pe un singur fir pe acest tronson”, se arată în comunicatul transmis de Metrorex.